OBAVIJEST ZA UČENIKE

Obrtničko-industrijska škola iz Imotskog je aplicirala na natječaj za dostavu projektnih prijedloga za 2017.godinu u području strukovnog obrazovanja i osposobljavanja, u sklopu programa Erasmus+.

Projekt je odobren od strane Agencije za mobilnost i programe EU.

Kratki opis projekta:

Projekt će trajati 2 godine, a planirano je poslati u Portugal i Italiju 32 učenika zanimanja **frizer, autoelektričar, elektroinstalater, elektromehaničar i automehaničar**.

Učenici će ići na stručnu praksu u trajanju od mjesec dana. Prva grupa od 16 učenika (8 frizera i 8 učenika ostalih navedenih zanimanja) će ići na mobilnost u ožujku/travnju 2018.g. a druga grupa od 16 učenika ide na jesen 2018.g.

Na natječaj se mogu prijaviti učenici sadašnjih **drugih i trećih razreda**,kao i učenici koji su ove školske godine završili **treći razred**.

**Natječaj je otvoren od 30.05. do 08.06.2018.**

Nakon prikupljanja prijava, učenici sudionici će biti odabrani prema slijedećim kriterijima:

* *opći uspjeh završenih razreda*
* *ocjene iz stručnih predmeta*
* *ocjene iz engleskog jezika*
* *ocjene iz praktične nastave*
* *vladanje*
* *motivacija*

Učenici koji imaju iz vladanja ocjenu „loše“ ili Opomenu pred isključenje nemaju pravo sudjelovati u projektu. Boravak za sudionike projekta se financira u cjelosti iz odobrenih sredstava.

Rang liste sa bodovima ( pod šiframa) će biti objavljene na oglasnoj ploči i mrežnoj stranici.

Prijavnice se mogu preuzeti na web stranici škole ili kod koordinatorice projekta Zorice Kujundžić, a također ih treba predati koordinatorici.